তা মাশরাফি করেছেন। বোলিংটা তারিয়ে তারিয়ে উপভোগ করেছেন বলেই তো এবার প্রিমিয়ার লিগে সর্বোচ্চ উইকেটশিকারি (৩৯) হয়েছেন। ঢাকা প্রিমিয়ার লিগ লিস্ট ‘এ’ মর্যাদা পাওয়ার পর এক আসরে সর্বোচ্চ উইকেট পাওয়ার রেকর্ডটি এখন তাঁরই। লিগ শেষে তাই মাশরাফির চোখেমুখে তৃপ্তির ছায়া, ‘যেভাবে চাচ্ছিলাম এবার সেভাবেই সবকিছু করতে পেরেছি। সবচেয়ে বড় চ্যালেঞ্জ ছিল আমি যেখানে ছিলাম, সেটা ধরে রাখা। ফিটনেসে যেন ঘাটতি না হয়, সেদিকে মনোযোগী হওয়া। এসব জায়গায় আমি কাজ করতে চেয়েছি, কখনোই চিন্তা করিনি উইকেট নিতে হবে।’